ભારત માટે ગોલ્ડકોસ્ટ કોમનવેલ્થ ગેમમાં બીજા દિવસે પણ સારી શરુઆત રહી છે. મહિલાઓની 53 કિલો વેઈટલિફ્ટિંગ સ્પર્ધામાં મણિપુરની સંજીતા ચાનુએ કોમનવેલ્થમાં નવો રેકોર્ડ બનાવ્યાની સાથે ભારતને આ રમતમાં બીજો ગોલ્ડ મેડલ અપાવ્યો છે. ચાનુએ પોતાના ત્રીજા પ્રયાસમાં સતત 81, 82 અને 84 કિલોગ્રામ વજન ઉઠાવીને કોમનવેલ્થમાં નવો રેકોર્ડ બનાવ્યો છે. આ પછી ક્લીન એન્ડ જર્કમાં ચાનુએ 104, 108, 112 કિલોગ્રામ ઉઠાવીને નવો કિર્તિમાન બનાવ્યો. ભારતમાં કુલ 192 કિલોગ્રામ ઉઠાવીને ગોલ્ડ મેડલ જીત્યો છે.